ശരണ്യയുടെ ബില്ലടയ്ക്കാന് സീമ സ്വര്ണ്ണം മുഴുവന് വിറ്റു, ശരണ്യയ്ക്കായി ജീവിച്ചത് പത്തുവര്ഷം ജീവിതത്തിലുടനീളം വേദനകള് അനുഭവിച്ച് ഒടുവില് വേദനകളില്ലാത്ത ലോകത്തേക്ക് യാത്രയായിരിക്കുകയാണ് പ്രിയ താരം ശരണ്യ ശശി. വേദനയില് പിടയുമ്ബോഴും പുഞ്ചിരിച്ചുകൊണ്ട് ഏവര്ക്കും ഊര്ജം പകര്ന്ന ശരണ്യ അനിവാര്യമായി വിധിയുടെ വിളിയില് ഇപ്പോള് മടങ്ങിയിരിക്കുകയാണ്. സര്ജറികളുടെയും കീമോകളുടെയും മരുന്നുകളുടെയും നടുവില് നിന്നും സോഷ്യല് മീഡിയയ്ക്ക് മുന്നിലെത്തുമ്ബോള് നിറ ചിരിയായിരുന്നു ആ മുഖത്ത്. ഒരിക്കല് പോലും തന്റെ വേദനകള് മറ്റുള്ളവരിലേക്ക് പകരാന് ശരണ്യ സമ്മതിച്ചിട്ടില്ല. ശരണ്യയ്ക്ക് 2012ല് ബ്രെയിന് ട്യൂമര് സ്ഥിരീകരിച്ച് ചികിത്സ തുടങ്ങിയപ്പോള് മുതല് സീമ ജി നായര് ഒപ്പമുണ്ട്. അന്ന് സീരിയല് താരങ്ങളുടെ സംഘടനയായ ആത്മയുടെ വൈസ് പ്രസിഡന്റ് ആയിരുന്നു സീമ.സഹായം അഭ്യര്ത്ഥിച്ചു ശരണ്യ വിളിച്ചു. അന്നുമുതല് ശരണ്യയ്ക്ക് താങ്ങും തണലുമായി സീമ ഒപ്പമുണ്ട്. പെട്ടെന്നുതന്നെ ശരണ്യ ആര്സിസിയില് അഡ്മിറ്റ് ചെയ്തു ഓപ്പറേഷന് നടത്തി. ഒന്പതാമത്തെ ശസ്ത്രക്രിയയുടെ സമയമായപ്പോള് മുതല് സാമ്ബത്തികമായി ഏറെ ബുദ്ധിമുട്ടില് ആയിരുന്നു. പത്തു രൂപ പോലും കയ്യിലെടുക്കാന് ഇല്ല. അങ്ങനെയാണ് നിവര്ത്തിയില്ലാതെ ആദ്യമായി സോഷ്യല് മീഡിയയുടെ മുന്നില് വരുന്നത്. സോഷ്യല് മീഡിയയില് അത്ര സജീവമല്ലാതിരുന്നിട്ടും സീമ ലൈവില് എത്തി.50,000 രൂപ എങ്കിലും കിട്ടിയാല് മതിയെന്നെ അന്ന് ചിന്തിച്ചുള്ളൂ. പക്ഷേ വീഡിയോ കണ്ടിട്ട് ആദ്യ ദിവസം തന്നെ ഓപ്പറേഷന് ഉള്ള പണം ശരണ്യയുടെ അക്കൗണ്ടില് എത്തി. നിരവധി പേരുടെ കാരുണ്യത്തില് സീമ നേതൃത്വം നല്കി സ്ഥലം വാങ്ങി വീടുണ്ടാക്കി. ചികിത്സ പൂര്ത്തിയായി കഴിഞ്ഞപ്പോള് വീടെന്ന സ്വപ്നവും പൂവണിഞ്ഞു. തിരുവനന്തപുരത്താണ് ശരണ്യക്കായി പുതിയ വീട് നിര്മ്മിച്ചത്. ശരണ്യയ്ക്ക് തന്റെ അമ്മതന്നെയായിരുന്നു സീമ. അവസാന ദിവസങ്ങളിലെ ചികിത്സയ്ക്ക് പണമില്ലാതെ വന്നപ്പോള് സീമ തന്റെ സ്വര്ണ്ണം മുഴുവന് എടുത്തു വിറ്റാണ് ആശുപത്രി ബില് അടച്ചത്. പക്ഷെ ഒടുവില് ആ മരണവാര്ത്ത തേടിയെത്തുകയായിരുന്നു. കോവിഡ് ബാധിച്ച് മെയ് 23നാണ് ശരണ്യയെ ആശുപത്രിയില് പ്രവേശിപ്പിക്കുന്നത്. നില ഗുരുതരമായതിന് പിന്നാലെ വെന്റിലേറ്റര് ഐസിയുവിലേക്ക് മാറ്റി. ജൂണ് 10ന് നെഗറ്റീവ് ആയതിനെത്തുടര്ന്ന് മുറിയിലേക്കു മാറ്റിയെങ്കിലും അന്നു രാത്രി തന്നെ പനികൂടി വെന്റിലേറ്റര് ഐസിയുവിലേക്കു മാറ്റിയിരുന്നു. സ്ഥിതി പിന്നീടു വഷളാവുകയായിരുന്നു. ഇന്നലെ അമ്മയെ സ്നേഹ സീമയില് തനിച്ചാക്കി ശരണ്യ യാത്രയായി.